|  |  |
| --- | --- |
|  |  *See artikkel räägib Tartu tänavast; teiste Vanemuise tänavate kohta vaata artikleid Vanemuise tänav (Tallinn) ja Vanemuise tänav (Türi)* |

---

Kaart
Paremal Vanemuise suur maja (Vanemuise tänav 6), taustal Tartu Kaubamaja (Riia tänav 1)
Vaade Vanemuise tänava ristmikult Wilhelm Struve tänavale ja Riia tänava poole
Vanemuise tänava lõpp
**Vanemuise tänav** on tänav Tartu kesklinnas. 

Vanemuise tänav on paralleelne Riia tänavaga. See algab Ülikooli tänavalt ja kulgeb edelasse kuni Vaksali tänavani. Tänav ristub Wilhelm Struve, Akadeemia, Pepleri ja Kastani tänavaga.

Varem kuulus Vanemuise tänavasse ka lõik Emajõest Ülikooli tänavani, mis tänapäeval kannab Uueturu tänava nime. Vanemuise tänava pikkus on 1100 meetrit, koos Uueturu tänavaga 1350 meetrit.

Hoonestus
---------

Vanemuise tänava ääres asub rida tähelepanuväärseid hooneid: Vanemuise teatri uus ja vana maja, Tartu Kirjanduse Maja (kus oli Nõukogude okupatsiooni ajal Eesti NSV RJK Tartu osakond, nüüd aga Eesti Kirjanike Liidu Tartu osakond, Tartu NAK ja Eesti Kirjanduse Selts), Tartu Kunstimaja.

Jaan Poska Gümnaasium (selles hoones aadressil Aia tänav 35 kirjutati alla Tartu rahuleping, mida tähistab ka majale paigutatud mälestustahvel) Kirjandusmuuseum, Tartu Ülikooli Vanemuise tänava õppehoone (milles paiknevad Tartu Ülikooli Zooloogiamuuseum ja Geoloogiamuuseum), Mart Reiniku Gümnaasium ja korp! Fraternitas Estica konvendihoone. Saksa okupatsiooni ajal asus hoones Eesti kindralkomissariaadi piirkonnakomissari Kurt Meeneni tööruumid.

Haljastus
---------

Wilhelm Struve tänava ristumiskohal ulatub Vanemuise tänavani Tartu Ülikooli Raamatukogu esine plats, mida ilmestavad purskkaevud ja Juri Lotmani mälestusmärk.

Tartu Ülikooli õppehoone vastas jääb Vanemuise ja Tiigi tänava vahele Vanemuise park, mille Vanemuise tänava poolses küljes seisab Jakob Hurda monument.

Galerii
-------

* Vanemuise tänav Kastani ristmikult kesklinna pooleVanemuise tänav Kastani ristmikult kesklinna poole
* Tartu Kirjanduse Maja Vanemuise 19Tartu Kirjanduse Maja Vanemuise 19
* Tartu Kunstimaja Vanemuise tänav 26Tartu Kunstimaja Vanemuise tänav 26
* Tartu Herbert Masingu kooli hoone, Vanemuise 33Tartu Herbert Masingu kooli hoone, Vanemuise 33
* Tartu Jaan Poska Gümnaasium, Vanemuise tänav 35Tartu Jaan Poska Gümnaasium, Vanemuise tänav 35
* Eesti Kirjandusmuuseum, Vanemuise tänav 42 Eesti Kirjandusmuuseum, Vanemuise tänav 42
* Vanemuise väike maja, Vanemuise tänav 45aVanemuise väike maja, Vanemuise tänav 45a
* Tartu Ülikooli õppehoone, Vanemuise 46Tartu Ülikooli õppehoone, Vanemuise 46
* Mart Reiniku Gümnaasiumi hoone, Vanemuise 48Mart Reiniku Gümnaasiumi hoone, Vanemuise 48
* Puithoone, Vanemuise 51Puithoone, Vanemuise 51
* Korporatsioon Fraternitas Estica maja, Vanemuise 54Korporatsioon Fraternitas Estica maja, Vanemuise 54
* Vanemuise tänava lõpp, vasemal elamu Vanemuise 64Vanemuise tänava lõpp, vasemal elamu Vanemuise 64

Ajalugu
-------

Tänav on ajalooliselt kandnud nimetusi Aia tn; Thunimäe uulits; Thuni mäe uulits; Gartenstraße; Garten-Straße; Gartenstr; Hohle Gasse; Thunscher Berg; Садовая ул

Aia tänav nimetati ümber Vanemuise tänavaks Tartu Linna Töörahva Saadikute Nõukogu Täitevkomitee 16. detsembri 1955. aasta otsusega nr 361.

Viited
------

1. ↑  Die Diensträume des Gebietskommissars befinden sich Aia 35, Postimees (1886-1944), nr. 145, 31 detsember 1941
2. ↑  Vanemuise tn, www.eki.ee

Välislingid
-----------

 Vanemuise tänav – pildid, videod ja helifailid Wikimedia Commonsis